Émile Reuter

Den Émile Reuter, gebuer den 2. August 1874 zu Boufer, a gestuerwen de 14. Februar 1973 an der Stad Lëtzebuerg, war e lëtzebuergesche Politiker.

 Liewen 
Den Émile Reuter war den eelste Jong vun dem Johann Peter Reuter, Mëller vun der Ieweschter Millen zu Boufer, an der Franziska Reuter.Émile Erpelding, Die Mühlen des Luxemburger Landes (Luxembourg: Saint-Paul, 1981), 426
No senger Première, 1893 am Kolléisch, huet den Émile Reuter zu Stroossbuerg, Nanzeg a Paräis vun 1894 bis 1898 Droit studéiert a sech duerno um Stater Barreau als Affekot ageschriwwen. 1903 gouf hie President vun der Association populaire catholique an 1911 an d'Chamber gewielt. 1914 war den Émile Reuter e Grënnungsmember vun der Rietspartei.

Kuerz virum Enn vum Éischte Weltkrich, den 28. September 1918 gouf de Reuter Staatsminister a Regierungspresident an och nach Generaldirekter (Minister) fir Baussenzeg a Bannenzeg Affären. 1925 koum et zu enger Regierungskris well d'Chamber de Virschlag vun der Regierung, d'Eisebunnsgesellschafte Guillaume-Luxembourg a Prince-Henri ënner enger belscher Direktioun ze vereenegen, refuséiert huet, an d'Regierung Reuter ass zeréckgetrueden.

An den 1930er Joren war hie Vizepresident vum Verwaltungsrot vum Crédit anversois.

Vun 1926 bis 1959 (mat Ausnam vun de Krichsjoren) war den Émile Reuter President vun der Chamber. Hie war och bis 1964 den éischte President vun der 1944 gegrënnter CSV.

1957 gouf hien Ambassadeur vu Lëtzebuerg beim Hellege Stull. Hien ass 1973 an der Stad verscheet.

Fir un hien z'erënnere gouf an der Stad Lëtzebuerg d'Arsenalstrooss an Avenue Émile-Reuter ëmgedeeft.

 Gielercher 





 Bibliographie
 Haag, Emil, 2011. Emile Reuter *1874 †1973 et Pierre Dupong *1885 †1953: deux personnalités politiques hors pairs, In: Une réussite originale - Le Luxembourg au fil des siècles; Lëtzebuerg (Éditions Guy Binsfeld), 2011; 576 Säiten (ill.); ISBN 978-2-87954-235-5, Ss 352-361.
 Dostert, Paul, 2003. Emile REUTER 1874-1973. In: 400 Joer Kolléisch, Band II, S. 327-328. éditions saint paul, Lëtzebuerg. ISBN 2-87963-419-9.

 Kuckt och 
 Regierung Reuter
 Lëscht vun de lëtzebuergesche Premierministeren
 Lëscht vun de lëtzebuergesche Regierungsmemberen

 Um Spaweck 

Kategorie:Gebuer 1874
Kategorie:Gestuerwen 1973
Kategorie:Lëtzebuergesch Ministeren
Kategorie:Premierministere vu Lëtzebuerg
Kategorie:Ausseministere vu Lëtzebuerg
Kategorie:Inneministere vu Lëtzebuerg
Kategorie:Lëtzebuergesch Affekoten
Kategorie:Lëtzebuergesch Ambassadeuren
Kategorie:Grand-croix de l'ordre de la couronne de chêne
Kategorie:Lëtzebuergesch Chamberpresidenten
Kategorie:Membere vun der Assemblée consultative
Kategorie:Grand-croix de l'ordre de mérite civil et militaire d'Adolphe de Nassau
Kategorie:Grand Cordon vum Ordre de Léopold
Kategorie:Grand officier de la Légion d'honneur
Kategorie:Membere vun der Assemblée constituante vun 1918
Kategorie:Persounen, no deenen eng Struktur zu Lëtzebuerg genannt ass